CELEX: 62018CN0583
Language: mt
Date: 2018-09-20 00:00:00
Title: Kawża C-583/18: Talba għal deċiżjoni preliminari mressqa mill-Oberlandesgericht Frankfurt am Main (il-Ġermanja) fl-20 ta’ Settembru 2018 – Verbraucherzentrale Berlin eV vs DB Vertrieb GmbH

17.12.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 455/20
            
         
      Talba għal deċiżjoni preliminari mressqa mill-Oberlandesgericht Frankfurt am Main (il-Ġermanja) fl-20 ta’ Settembru 2018 – Verbraucherzentrale Berlin eV vs DB Vertrieb GmbH
      (Kawża C-583/18)
      (2018/C 455/30)
      Lingwa tal-kawża: il-Ġermaniż
      
         Qorti tar-rinviju
      
      Oberlandesgericht Frankfurt am Main
      
         Partijiet fil-kawża prinċipali
      
      
         Rikorrenti: Verbraucherzentrale Berlin eV
      
         Konvenuta: DB Vertrieb GmbH
      
         Domandi preliminari
      
      
                  1)
               
               
                  Il-punt 6 tal-Artikolu 2 tad-Direttiva 2011/83/UE tal-Parlament Ewropew u tal-Kunsill tal-25 ta’ Ottubru 2011 dwar drittijiet tal-konsumatur (1) għandu jiġi interpretat fis-sens li dan jinkludi wkoll il-kuntratti li permezz tagħhom il-kummerċjant ma jkunx direttament marbut li jipprovdi servizz, iżda li jagħtu lill-konsumatur id-dritt li jikseb tnaqqis fil-prezz għal servizzi li huwa jitlob fil-futur?
                  Fil-każ ta’ risposta fl-affermattiv għall-ewwel domanda:
               
            
                  2)
               
               
                  L-eżenzjoni ta’ “kuntratti ta’ servizzi ta’ trasport ta’ passiġġieri” prevista fl-Artikolu 3(3)(k) tad-Direttiva 2011/83/UE tal-Parlement Ewropew u tal-Kunsill tal-25 ta’ Ottubru 2011 dwar drittijiet tal-konsumatur għandha tiġi interpretata fis-sens li din tapplika wkoll għas-sitwazzjonijiet li fihom il-konsumatur ma jiksibx direttament servizz ta’ trasport bħala korrispettiv, iżda d-dritt li jikseb tnaqqis fil-prezz fuq kuntratti tat-trasport li huwa jikkonkludi fil-futur?
               
            
         (1)  Direttiva 2011/83/UE tal-Parlament Ewropew u tal-Kunsill tal-25 ta’ Ottubru 2011 dwar drittijiet tal-konsumatur, li temenda d-Direttiva tal-Kunsill 93/13/KEE u d-Direttiva 1999/44/KE tal-Parlament Ewropew u tal-Kunsill u li tħassar id-Direttiva tal-Kunsill 85/577/KEE u d-Direttiva 97/7/KE tal-Parlament Ewropew u tal-Kunsill (ĠU 2011, L 304, p. 64).